ג'ימין

קוריאה זהו שם קוריאני; שם המשפחה הוא פארק. פארק ג'י-מין (בקוריאנית: 박지민; נולד ב-13 באוקטובר 1995), המוכר כג'ימין, הוא זמר ורקדן דרום קוריאני. בשנת 2013, הוא ערך את הופעת הבכורה שלו כחבר בלהקת הבנים הדרום קוריאנית BTS, תחת חברת התקליטים ביג היט אנטרטיינמנט. ג'ימין הוציא שלושה שירי סולו כחבר ב-BTS, "Lie" ב-2016, Serendipity (אנ') ב-2017, ו-"Filter" ב-2020, כולם הופיעו במצעד הדיגיטלי של גאון. ב-2018 הוא הוציא את שיר הסולו הראשון שלו, "Promise", ואף השתתף בכתיבתו. ב-2022 הקליט את הדואט "With You" (אנ') עם הא סאנג-וון (אנ') לפסקול הדרמה Our Blues (אנ'). ג'ימין הוציא את אלבום הסולו הבכורה שלו, Face (אנ'), בשנת 2023. הוא הגיע למקום הראשון בדרום קוריאה וביפן, ולמקום השני בארצות הברית, בעוד הסינגל השני שלו, "Like Crazy", הגיע לראשונה למקום הראשון בבילבורד הוט 100 בארצות הברית, מה שהפך אותו לאמן הסולו הקוריאני עם הדירוגים הגבוהים ביותר בהיסטוריה של בילבורד 200 וההוט 100 באותה תקופה, ולראשון שהופיע לראשונה במקום הראשון בהוט 100. ג'ימין נולד ב-13 באוקטובר 1995 במחוז ג'ומג'ונג, בוסאן שבקוריאה הדרומית. הוא משתייך לקלאן מיריאנג פארק (אנ'). משפחתו הקרובה כוללת את אמו, אביו ואח צעיר בשם ג'יהון. בצעירותו למד בבית ספר היסודי הודונג ובחטיבת הביניים יונסאן. במהלך חטיבת הביניים הוא למד באקדמיה לריקוד. לפני שהחל את קריירתו המוזיקלית, למד בבית הספר התיכון לאמנויות בוסאן והצטיין במחול מודרני. בשנת 2012 עבר אודישן בחברת ביג היט אנטרטיינמנט, בעצת אחד ממוריו, שהציע לו לעשות אודישן בחברת בידור. לאחר מכן עבר ג'ימין לבית הספר התיכון לאמנויות קוריאניות וסיים את לימודיו בשנת 2014. באוגוסט 2020 סיים ג'ימין לימודי תואר ראשון באוניברסיטת הסייבר העולמית, וזכה לפרס הצטיינות מנשיא האוניברסיטה. כיום, משלים ג'ימין תואר שני במנהל עסקים ובידור. ערך מורחב – BTS ג'ימין היה המתאמן האחרון בביג היט שצורף להרכב שיהפוך בסופו של דבר ל-BTS. מבין שבעת חברי הלהקה, הוא בילה את פרק הזמן הקצר ביותר - שישה חודשים - כחניך לפני הופעת הבכורה. ב-13 ביוני 2013, הוא הופיע לראשונה כסולן ורקדן ב-BTS עם השיר "No More Dream" מתוך אלבום הסינגל הראשון שלהם 2 Cool 4 Skool. תחת BTS, הוציא ג'ימין ארבעה שירי סולו: ו-"Lie", "Filter" "Promise" "Serendipity". השיר "Lie" יצא בשנת 2016 כרצועה באלבום Wings, השיר "Serendipity" נכלל באלבום Love Yourself: Her שיצא בשנת 2017, ו-"Filter" נכלל ב-Map of the Soul: 7, שיצא בשנת 2020. שלושת הסולואים של ג'ימין, "Lie", “Serendipity" ו-"(Serendipity (Full length edition", חצו את רף 100 מיליון ההשמעות בספוטיפיי. "Filter" שבר את השיא והפך לשיר עם הכי הרבה השמעות ב-24 השעות הראשונות לאמן קוריאני, וכן השיר שהגיע בזמן הקצר ביותר ל-20–60 מיליון השמעות בספוטיפיי. בנוסף, זהו הב-סייד הראשון שהיה מועמד לשיר השנה במצעד המוזיקה של Gaon. בשנת 2018, הוענק לו ביחד עם שאר חברי להקת BTS פרס הצטיינות התרבות החמישי של הווגוואן על ידי נשיא קוריאה הדרומית. בשנת 2014 שיתף ג'ימין שיתף פעולה עם חברו ללהקה ג'ונגקוק בשיר "Christmas Day", גרסה קוריאנית לשיר "Mistletoe" של ג'סטין ביבר, את מילות השיר הקוריאניות כתב ג'ימין. בהמשך, שיתף פעולה עם ג'ונגקוק בשנית בגרסת הכיסוי לשיר "We Don't Talk Anymore", שבוצע במקור על ידי צ'ארלי פות' וסלינה גומז. הגרסה פורסמה ב-2 ביוני 2017. בשנת 2016 החל ג'ימין להשתתף בתוכניות אירוח שונות, בהן Hello Counselor,‏ Please Take Care of My Refrigerator,‏ God's Workplace,‏ Show! Core Core ואם קאונטדאון. בדצמבר השתתף בדואט עם לי טאמין מלהקת שייני, שבוצע בפסטיבל השירים של KBS. ב-30 בדצמבר 2018 הוציא ג'ימין את שיר הסולו הראשון שלו שלא תחת BTS,‏ "Promise". הואעלה לחשבון ה-SoundCloud של BTS. השיר נכתב על ידי ג'ימין וחברו ללהקה, RM, הולחן על ידי ג'ימין ו-Slow Rabbit, והופק על ידי האחרון. ב-24 בדצמבר 2020 הוציא ג'ימין הוציא שיר סולו נוסף שנקרא "Christmas Love", המתאר את זיכרונות ילדותו מהחגים. בשנת 2022, ג'ימין השתתף בפסקול של סדרת הטלוויזיה Our Blues (אנ'), פסקול הטלוויזיה הראשון בקריירה שלו. הסינגל, ששמו "With You" (אנ'), הוא דואט עם הא סונג-וואן (אנ') והוא שוחרר ב-24 באפריל. בשנת 2021, השיר "Friends", שנכתב והופק על ידי ג'ימין, הופיע בפסקול הסרט נצחיים של אולפני מארוול. השיר פורסם במקור באלבום Map of the Soul: 7 של BTS משנת 2020. בינואר 2023 השתתף ג'ימין בסינגל "Vibe" (אנ') של טאיאנג (אנ'), ולקח חלק גם בכתיבת השיר. זהו פרויקט הסולו הרשמי הראשון שלו מיוני 2022, אז הודיעה ביג היט על התמקדות חברי הלהקה בקריירת סולו משלהם. הסינגל זיכה את ג'ימין בכניסה הראשונה שלו כאמן סולו לבילבורד הוט 100, במקום ה-76. מאוחר יותר באותו חודש, הוא הוכרז כשגריר עולמי (אנ') של דיור וכשגריר מותג של טיפאני ושות' במרץ. החל מ-6 במרץ, "Promise" ו-"Christmas Love" זמינים בפלטפורמות סטרימינג ברחבי העולם כסינגלים רשמיים תחת שמו של ג'ימין. אלבום הסולו הראשון שלו, Face (אנ'), יצא ב-24 במרץ. הוא קבע מספר שיאי מצעדים ומכירות, והופיע לראשונה במקום הראשון בדרום קוריאה וביפן, ובמקום השני בארצות הברית, מה שהפך את ג'ימין לאמן הסולו הקוריאני עם הדירוג הגבוה ביותר בכל הזמנים בבילבורד 200. שני הסינגלים של האלבום, "Set Me Free Pt. 2" (אנ') ו-"Like Crazy", שיצאו ב-17 וב-24 במרץ בהתאמה, נכנסו להוט 100: הראשון הופיע לראשונה במקום ה-30, בעוד האחרון הופיע לראשונה במקום הראשון, מה שהפך את ג'ימין לאמן הסולו הדרום קוריאני הראשון בהיסטוריה שהגיע לראש המצעד. במאי, הוא השתתף, יחד עם Jvke ומוני לונג, בסינגל "Angel Pt. 1" (אנ') של קודאק בלאק ו-NLE צ'ופה, כחלק מפסקול הסרט "מהיר ועצבני 10". ב-22 בדצמבר פורסם הסינגל "Closer Than This" (אנ'), זמן קצר לאחר שג'ימין התגייס (אנ') לצבא דרום קוריאה (אנ'). הוא הוקלט במהלך ההפקה של Face, זהו שיר המוקדש לאוהדי BTS כהכרת תודה על תמיכתם. ב-2 ביולי הוכרז על סדרת ריאליטי טיולים בת שמונה פרקים בשם Are You Sure?! בהשתתפות ג'ימין וג'ונגקוק. החל מ-8 באוגוסט, הסדרה תהיה זמינה בדיסני+ בבלעדיות כשמדי שבוע יצא פרק חדש. ב-19 ביולי פרסמה ביג היט את אלבום הסולו השני של ג'ימין, Muse (אנ'). מתוך האלבום פורסמו הסינגלים "Smeraldo Garden Marching Band" (אנ') ו-"Who" (אנ'). "Who" הפך לשיר הראשון של ג'ימין שהגיע היישר לראש שני המצעדים העולמיים של בילבורד. בשנת 2016 דורג ג'ימין כאיידול ה-14 הפופולרי ביותר בסקר שנתי שנערך בגאלופ קוריאה. ב-2017 הוא דורג במקום ה-7, ב-2018 וב-2019 דורג במקום הראשון. ג'ימין הוא האיידול היחיד שדורג במקום הראשון שנתיים ברציפות. בשנת 2018 זכה לתואר הסלבריטאי התשיעי המוזכר ביותר. ג'ימין אף נבחר כחבר להקת הבנים ה-17 הטוב ביותר על ידי העיתון הבריטי "הגרדיאן". בשנת 2018 זכה ג'ימין בפרס החודשי "K-Pop Top artist" מטעם Billboard x Peeper. הפרס נתרם לקרן החירום הבינלאומית של האומות המאוחדות לילדים (יוניצ"ף). האגודה לשימור תרבות העניקה לג'ימין תעודת הוקרה ב-2019 על ביצוע בוצ'צ'ום (אנ'), ריקוד מעריצים קוריאני מסורתי, במהלך טקס פרסי המוזיקה של מלון לשנת 2018 ועל עזרתו בהפצת הריקוד מחוץ לקוריאה. באוקטובר 2021, הוא הפך לאיידול הראשון ששהה 34 חודשים רצופים בראש דירוג המוניטין של בראנד לאלילי קבוצות בנים והיחיד שעמד בראש הדירוג הכללי במשך שלוש שנים רצופות. ג'ימין מצוטט לעיתים קרובות כמודל לחיקוי על ידי איידולים שונים בתעשיית הקיי-פופ שרבים מהם מנסים לחקות את סגנון הריקוד שלו, הגינונים והנוכחות הבימתית שלו. כלי תקשורת כינו אותו "איידול האיידולים", "התנ"ך של האיידול" ו"התנ"ך של הטירונים". אמנים שציינו אותו כמשפיע כוללים את ארתור מקינגדום (אנ'), ביק מ-MCND (אנ'), קים סי-הון מ-BDC (אנ'), ווצ'ול מניוקיד (אנ'), היונג'ין מסטריי קידס, וויונג מאייטיז, לים סה-ג'ון מויקטון (אנ'), הואינג קאי ובומגיו מ-TXT (אנ') וני-קי וג'יי מאנהיפן (אנ'). אישיות האינטרנט הבריטית אולי לונדון (אנ'), עבר 18 ניתוחים קוסמטיים בעלות של עד 150,000 פאונד כדי להידמות לג'ימין. מגזין פורבס קוריאה כלל את ג'ימין ברשימת 40 הסלבריטאים העוצמתיים של פורבס קוריאה (אנ') לשנת 2024, במקום השביעי, מה שהפך אותו לסולן הקיי-פופ במיקום הגבוה ביותר ולסולן במיקום השני בגובהו ברשימה. שירתו של ג'ימין תוארה כעדינה ומתוקה. כרקדן, כתבה נואל דבו מהעיתון "elite daily" כי הוא זוכה לשבחים לעיתים קרובות על "תנועותיו החלקות והאלגנטיות". בסרט התיעודי "BTS Burn the Stage" אמר ג'ימין כי הוא רואה עצמו כפרפקציוניסט, והוסיף כי אף הטעויות הקטנות ביותר על הבמה מלחיצות אותו וגורמות לו להרגיש אשמה. הוא ציין כי הזמר הקוריאני ריין (אנ') הוא אחד ההשראות שלו והסיבות לכך שרצה להיות גם זמר וגם שחקן. בשנים 2016–2018, תמך פארק בבוגרי בית הספר היסודי שבו למד, בוסאן הודונג, באמצעות מימון התלבושות האחידות. לאחר שפורסמה הידיעה על סגירת בית הספר, הוא תרם מדי קיץ וחורף לחטיבת הביניים והעניק אלבומים כמתנה לכלל התלמידים. בתחילת 2019 תרם פארק 100 מיליון וון קוריאני (כ-88,000 דולר) למחלקת החינוך בבוסאן במטרה לסייע לתלמידים בעלי הכנסה נמוכה. בסך הכל, הועברו 30 מיליון וון קוריאני (כ-23,000 דולר) לבית הספר התיכון לאמנויות בוסאן, שבו ג’ימין למד. ביולי 2020 תרם ג'ימין 100 מיליון וון קוריאני, הפעם לקרן Jeonnam Future Education, לצורך הקמת קרן מלגות לתלמידים עם בעיות כלכליות. ביולי 2021, ג'ימין תרם 100 מיליון וון לארגון "Rotary International", כדי לעזור לחולי פוליו. כמו בתרומות קודמות, ההטבה נעשתה באופן פרטי, אך הידיעה התפרסמה בספטמבר, כאשר מועדון rotary גו-סונג הציג כרזה המודה לו על התרומה. ב-12 באוקטובר 2021, הוא הוכרז כחבר במועדון "גרין נובל", קבוצה של תורמים מרכזיים לקרן "Green Umbrella Children's" שתרמו תרומות של 100 מיליון וון או יותר. בספטמבר 2022, ג'ימין תרם תרומה אישית למשרד החינוך של גאנגוון-דו. בפברואר 2023, הוא תרם 100 מיליון וון, באמצעות קרן יוניצ"ף הקוריאנית, לסיוע לילדים שנפגעו ברעידת האדמה בטורקיה ובסוריה. מאז 2018, ג'ימין גר בהנאם-דונג, סיאול, דרום קוריאה, עם חבריו ללהקה. בשנת 2021 הוא רכש נכס באזור בשווי 5.3 מיליון דולר. בשנת 2017, במהלך סבב ההופעות של BTS, Wings, ג'ימין לא היה מסוגל להשתתף בקונצרט היחיד של הקבוצה במקאו, סין, עקב התכווצויות בצוואר ובכתפיו. בשנה שלאחר מכן, בהיותו בלונדון לסיבוב ההופעות העולמי של Love Yourself, הוא פרש מהקלטה של הופעה מתוכננת בתוכנית גרהם נורטון ביג היט הוציאה הצהרה לפיה ג'ימין "סובל מכאבי שרירים עזים בצוואר ובגב". בשנת 2022 אושפז ג'ימין לאחר שסבל מכאבי בטן וכאב גרון קל. הוא עבר ניתוח דלקת התוספתן ב-31 בינואר, ואובחן כחיובי לקורונה. ב-22 בנובמבר 2023, ביג היט הודיעה באמצעות ויורס (אנ') שג'ימין, יחד עם חבריו ללהקה RM, V וג'ונגקוק, החלו בתהליך הגיוס לביצוע שירות החובה הצבאי (אנ') שלהם. ב-12 בדצמבר הוא החל את שירותו הצבאי. ב-18 בינואר 2024, אושר שג'ימין השלים את חמשת השבועות של האימון הבסיסי וסיים במקום הראשון כמתאמן מצטיין. הוא קיבל את אות החניך הטוב ביותר ממפקד האוגדה ונשבע כנציג כל החניכים ביחידתו. כל הקרדיטים לשירים הם על פי מסד הנתונים של איגוד זכויות היוצרים בקוריאה, אלא אם צוין אחרת. ג'ימין הופיע בסרט הקצר "Lie" שיצא בספטמבר 2016 לקידום אלבום האולפן הרביעי של BTS Wings. מדיה וקבצים בנושא ג'ימין בוויקישיתוף אתר האינטרנט הרשמי של ג'ימין (באנגלית) ג'ימין, ברשת החברתית אינסטגרם ג'ימין, במסד הנתונים הקולנועיים IMDb (באנגלית) ג'ימין, באתר AllMovie (באנגלית) ג'ימין, באתר אפל מיוזיק (באנגלית) ג'ימין, באתר ספוטיפיי ג'ימין, באתר Last.fm (באנגלית) ג'ימין, באתר AllMusic (באנגלית) ג'ימין, באתר MusicBrainz (באנגלית) ג'ימין, באתר דיזר ג'ימין, באתר Discogs (באנגלית) ג'ימין, באתר Genius חברו ללהקת BTS, ג'ונגקוק, הצטרף לשיא של ג'ימין בהוט מאה ביולי 2023, כאשר הופיע לראשונה במקום הראשון עם סינגל הסולו הראשון שלו "Seven". הגרסה הרגילה "Promise" לא נכנס לבילבורד הוט 100, אלא הופיע לראשונה במקום ה-18 במצעד השירים הדיגיטליים. "Christmas Love" לא נכנס לבילבורד הוט 100, אלא הופיע לראשונה במקום ה-34 במצעד השירים הדיגיטליים. "With You" לא נכנס לבילבורד הוט 100, אלא הופיע לראשונה במקום הראשון במצעד השירים הדיגיטליים. "Closer Than This" לא נכנס לבילבורד הוט 100 אלא הגיע היישר למקום הרביעי במצעד השירים מתחת להוט 100. פורסם כשיר של BTS, אך ג'ימין מבצע את השיר לבד "Intro: Serendipity" לא נכנס למצעד הסינגלים של ניו זילנד, אלא הופיע לראשונה במקום השמיני במצעד ה-Heatseekers. גרסה מורחבת של השיר "Intro: Serendipity" "Serendipity" לא נכנס לקנדה הוט 100, אלא הופיע לראשונה במקום ה-39 במצעד מכירות השירים הדיגיטליים הקנדי. "Serendipity" לא נכנס למצעד הסינגלים הבריטי, אלא הופיע לראשונה במקום ה-64 במצעד ההורדות. "Serendipity" לא נכנס לבילבורד הוט 100, אלא הופיע לראשונה במקום ה-29 במצעד השירים הדיגיטליים. "Face-Off" לא נכנס למצעד הסינגלים הבריטי, אלא הופיע לראשונה במקום ה-52 במצעד ההורדות. "Face-Off" לא נכנס לבילבורד הוט 100, אלא הופיע לראשונה במקום השמיני במצעד השירים הדיגיטליים. "Interlude: Dive" לא נכנס למצעד הסינגלים הבריטי, אלא הופיע לראשונה במקום ה-81 במצעד ההורדות. "Interlude: Dive" לא נכנס לבילבורד הוט 100, אלא הופיע לראשונה במקום ה-15 במצעד השירים הדיגיטליים. "Alone" לא נכנס למצעד הסינגלים הבריטי, אלא הופיע לראשונה במקום ה-60 במצעד ההורדות. "Alone" לא נכנס לבילבורד הוט 100, אלא הופיע לראשונה במקום ה-12 במצעד השירים הדיגיטליים. "Like Crazy" (רמיקס דיפ האוס) לא נכנס למצעד הדיגיטלי של סירקל, אלא הופיע לראשונה במקום ה-49 במצעד ההורדות המשולב. "Like Crazy" (רמיקס גראז' בריטי) לא נכנס למצעד הדיגיטלי של סירקל, אלא הופיע לראשונה במקום ה-62 במצעד ההורדות המשולב. "Like Crazy" (רמיקס אינסטרומנטלי) לא נכנס למצעד הדיגיטלי של סירקל, אלא הופיע לראשונה במקום ה-110 במצעד ההורדות המשולב. "Who" (אינסטרומנטלי) לא נכנס למצעד הדיגיטלי של סירקל, אלא הופיע לראשונה במקום ה-94 במצעד ההורדות המשולב. "Who" (רמיקס אקוסטי) לא נכנס למצעד הדיגיטלי של סירקל, אלא הופיע לראשונה במקום ה-52 במצעד ההורדות המשולב. "Who" (רמיקס רוק) לא נכנס למצעד הדיגיטלי של סירקל, אלא הופיע לראשונה במקום ה-64 במצעד ההורדות המשולב. "Who" (רמיקס שיבויאקי) לא נכנס למצעד הדיגיטלי של סירקל, אלא הופיע לראשונה במקום ה-79 במצעד ההורדות המשולב. "Who" (רמיקס פאנקי) לא נכנס למצעד הדיגיטלי של סירקל, אלא הופיע לראשונה במקום ה-81 במצעד ההורדות המשולב. "Who" (Beautiful Mind רמיקס) לא נכנס למצעד הדיגיטלי של סירקל, אלא הופיע לראשונה במקום ה-86 במצעד ההורדות המשולב. "Be Mine" (גרסה באנגלית) לא נכנס למצעד הדיגיטלי של סירקל, אלא הופיע לראשונה במקום ה-34 במצעד ההורדות המשולב. שיר נסתר שהופיע באלבום הפיזי בלבד רשום ב-KOMCA כ-"Dear Army" כל הגרסאות קרדיט גם כמלחין משותף נערך על ידי הקבוצה ההונג-קונגית אסיה פסיפיק אינטרנשיונל וסאנווי רקורדס, פרסי מוזיקת הפופ האסיאתית מבססים את הזוכים על "מצעד מוזיקת הפופ האסייתי" שנפתח בספטמבר 2019. 393 ימים 330 מיליון השמעות תמר הרמן, "Get to Know BTS: Jimin", באתר Billboard, ‏30 ביוני 2017 Dong, Sun-hwa, Guess who? BTS members' pre-debut photos revealed [PHOTOS], באתר The Korea Times, ‏15 באוקטובר 2018 Glenn Rowley, BTS’ Jimin Unveils Cover Art & Tracklist for Debut Solo Album ‘FACE’, Billboard, ‏4 בינואר 2023 변덕근, 'Like Crazy' by BTS member Jimin tops Billboard Hot 100, Yonhap News Agency, ‏2023-04-04 (באנגלית) , Gallop Korea (בקוריאנית), ‏25 בנובמבר 2016 Gallop Korea, 2017년 올해를 빛낸 가수와 가요 – 최근 11년간 추이, 아이돌 선호도 포함, Gallup Korea (בקוריאנית), ‏19 בדצמבר 2017 Kim, Sol-ji, 방탄소년단 지민, 모교 폐교 소식에 사인CD+교복 선물…훈훈 선행, באתר MBN (בקוריאנית), ‏20 בפברואר 2018 Hwang, Ji-young, 방탄소년단 지민, 부산교육청에 1억원 기부 뒤늦게 알려져, באתר Daily Sports (בקוריאנית), ‏6 באפריל 2019 Han, Chi-won, BTS 지민, 전남미래교육재단에 장학기금 1억원 기부, באתר Eduin News (בקוריאנית), ‏24 באוגוסט 2020